### | | | | --- | --- | | | | | --- | | **Byråd** 28. august 2018 Sagsnr. 710-2018-14201 Dok.nr. 710-2018-220432 Lars Kristiansen | | 124.                Forpagtningsaftale for Hadsten Kultur- og Idrætscenter og [adresse] - Åbent

###

|  |  |
| --- | --- |
| Tidl. politisk behandling | BY, 26.04.16, pkt. 77 |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
forpagtningsaftale mellem foreningen Hadsten Kultur- og Idrætscenter (HKIC) og
Favrskov Kommune for [adresse] og det samlede idrætscenter omkring
Hadsten Kultur- og Idrætscenter bestående af [adresse], den nye hal og
Hadsten Skoles fløj med gymnastisksalene M1 og M2 og motionslokalet.

Byrådet godkendte 26. april 2016 en forpagtningsaftale for
[adresse] og [adresse]. Aftalen udløber med afslutningen af
halbyggeriet og renoveringen af fløjen med gymnastiksalene M1 og M2. Derfor
skal der nu indgås en ny forpagtningsaftale for det samlede idrætscenter.

Teknik og Kultur har udarbejdet forslag til
forpagtningsaftale, som tager udgangspunkt i vilkårene beskrevet i
forpagtningsaftalen godkendt 26. april 2016 og i en tilsvarende
forpagtningsaftale for Søften Kultur- og Idrætscenter. Den nybyggede hal,
foyerområdet og cafe- og mødelokaler er taget i brug 1. april 2018. Fløjen med
gymnastisksalene og motionslokale er taget i brug 1. august 2018 og det samlede
idrætscenter bliver indviet 19. august 2018. Forpagtningsaftalen foreslås derfor
at træde i kraft umiddelbart efter Byrådets godkendelse. Forslag til
forpagtningsaftale er vedlagt dagsordenen.

Forslaget til en ny forpagtningsaftale adskiller sig fra
den tidligere aftale ved, at aftalen omfatter vilkår for Favrskov Kommunes
Rasmus Hansen anvendelse af lokalerne i det nye idrætscenter. I forbindelse
med Budget 2015-18 afsatte Byrådet yderligere finansiering til den nye hal samt
renoveringen af gymnastiksalene. I den forbindelse blev det præciseret, at
Favrskov Kommunes sundhedsområde skulle kunne bruge faciliteter til træningsaktiviteter
med hold- og genoptræningsforløb mv.

Sundhedsafdelingen skal primært have adgang til et
behandlerrum, motionslokalet, toilet- og omklædningsrum i dagtimerne på
hverdage frem til kl. 16.00. Tidspunkter, hvor Sundhedsafdelingen ikke benytter
lokalerne, kan anvendes af foreningerne. Foreningerne anvender lokalerne i
eftermiddags- og aftentimerne samt i weekenderne. Sundhedsafdelingen skal
desuden have adgang til en gymnastiksal (M1 eller M2). De konkrete tidspunkter
og omfanget aftales med [adresse], der som udgangspunkt råder over
gymnastiksalene i dagtimerne, jf. Karoline Toft.

Som supplement til forpagtningsaftalen udarbejdes en
lejeaftale mellem Sundhedsafdelingen og Hadsten Kultur- og Idrætscenter om
Sundhedsafdelingens brug af lokalerne. Det foreslås, at HKIC modtager 32.000
kr. årligt til dækning af udgifterne til vedligehold, rengøring, el, vand,
varme mv. forbundet med Sundhedsafdelingens anvendelse af lokalerne. Beløbet
svarer omtrent til markedslejen for tilsvarende antal kvadratmeter i Hadsten.

De folkeoplysende foreningernes brug af hallerne,
gymnastiksalene M1 og M2 samt motionslokalet er reguleret via [adresse].
Modellen beskriver ligeledes Favrskov Kommunes institutioners anvendelse af
lokalerne, herunder skolerne, dagtilbud, Handicap og Psykiatri mv.
Favrskovmodellen beskriver de tilskud, som Favrskov Kommune yder til
idrætshallerne, og de vilkår og betingelser, der gælder i den forbindelse.
Forpagtningsaftalen har ingen indvirkning på vilkårene i [adresse].

**VURDERING**

Med den nye hal, forbedring af cafe- og mødefaciliteterne
og renoveringen af fløjen med gymnastiksalene M1 og M2 med springgrav og
trampolin, fremstår idrætscenteret som et aktiv for idrætsudøverne i
Hadstenområdet.

HKIC betragtes som en selvejende hal i forhold til
Karoline Toft, og vil have samme vilkår og muligheder som de øvrige
selvejende haller. Som selvejende institution har HKIC forbedrede muligheder
for aktiviteter og indtjening sammenlignet med kommunale haller.

**ØKONOMI**

I forbindelse med halaftalen blev der afsat et budget til
driftsudgifter til den nye hal, således, at HKIC får haltilskud og et
timetilskud for foreningernes aktiviteter i hallen, jf. Karoline Toft. Det
foreslås, at tilskuddene til HKIC for foreningernes aktiviteter i
gymnastiksalene og motionslokalet finansieres af det budget, Ejendomscenteret i
dag har til drift af [adresse] inklusive fløjen med gymnastiksalene.

Timetilskuddet for foreningernes benyttelse af M1, M2 og
motionslokalet forventes at udgøre 243.000 kr. årligt. Beløbet tilføres
Favrskovmodellens decentraliseringsaftale. Kompensationen for
Sundhedsafdelingens anvendelse af lokalerne i idrætscenteret udgør 32.000 kr.
årligt. Beløbet tilføres Sundhedsafdelingens decentraliseringsaftale. I alt
reduceres Ejendomscenterets budget med 275.000 kr. årligt. For 2018 beregnes en
forholdsmæssigt andel, svarende til 115.000 kr.

**INDDRAGELSE**

[adresse] er udarbejdet i dialog med HKIC.

**INDSTILLING**

Direktøren for Teknik og Kultur indstiller til Byrådet:

1. At Favrskov Kommune bortforpagter [adresse]
og det samlede idrætscenter bestående af [adresse], den nye hal og
gymnastiksalsfløjen til HKIC.

2. At godkende forpagtningsaftale for
[adresse] og det samlede idrætscenter bestående af [adresse], den
nye hal og gymnastiksalsfløjen mellem HKIC og Favrskov Kommune.

3. At et driftsbudget på 115.000 kr. i 2018 og
275.000 kr. årligt fra 2019 og frem overføres fra [adresse] til
Favrskovmodellen og Sundhedsafdelingen i Hadsten.

**BESLUTNING**

***Kultur- og Fritidsudvalget, 8. august 2018:***

Fraværende:Sonja Østergaard

Ad 1: Indstilles godkendt.

Ad 2: Indstilles godkendt.

Ad 3: Indstilles godkendt.

***Økonomiudvalget, 21. august 2018:***

Fraværende:Ingen

Ad 1-3 indstilles godkendt.

**Bilag**

|  |  |
| --- | --- |
| Udkast til Forpagtningsaftale for Hadsten Kultur- og Idrætscenter | 710-2018-113095 |